text: इससे पहले नायडू ने राष्ट्रवादी कांग्रेस पार्टी (रांकपा) अध्यक्ष शरद पवार और नेशनल कॉन्फ्रेंस के नेता फारूक अब्दुल्ला के साथ भी बैठक की। राकांपा प्रमुख पवार ने कहा कि गैर-भाजपा दल सरकार का मुकाबला करने के लिए एक न्यूनतम साझा कार्यक्रम लाएंगे। उन्होंने सीबीआइ और आरबीआइ जैसे संस्थानों पर हमले को लेकर चिंता जताई। उन्होंने कहा कि आंध्र प्रदेश के मुख्यमंत्री नायडू पहल करेंगे और कांग्रेस समेत गैर-भाजपा दलों से बातचीत करेंगे। पवार ने कहा कि योजना तैयार करने के लिए राष्ट्रीय राजधानी में एक बैठक होगी।